als_Latn dik_Latn sag_Latn
Trajneri axurr shpjegon motivin që e shtyu të pranonte rolin, por sqaron: “Sjam përzgjedhës, përkundrazi, duhet të jem trajner i kësaj Kombëtare”
“Pele mund të jetë një opsion në sulm, ashtu si Destro dhe Xhovinko”. Antonio Konte ka folur dje në prag të ndeshjes së sotme ndaj Maltës, në La Valeta, që do të jetë ndeshja e tretë në program për axurrët, pas dy fitoreve ndaj Norvegjisë në Oslo dhe Azerbjaxhanit në Palermo. “Na pret një ndeshje e vështirë. Kundër Norvegjisë luajtën hapur dhe morën dy gola në kundërsulm”, nënvizon trajneri axurrr. Konte kthehet më pas tek sfida ndaj Azerbajxhanit dhe mbi formën e Andrea Pirlos: “Pirlo ka bërë shumë mirë, kthehet nga një dëmtim i rëndë dhe do të bëjmë disa vlerësime. Verrati është në kushtet më të mira për të luajtur”, shpjegon.
“Pirlo është mësuar me mbulimet e rrepta, edhe pse është një zgjedhje që i bën keq futbollit. Loja e bukur sjell fitoren, ndaj do të përpiqem që t’i mësoj këtë skuadrës. Punojmë për një futboll të bukur dhe në sulm”. Më pas, sqaron rolin e tij tek axurrët: “Duhet të jem një trajner i kësaj Kombëtare. Zakonisht, trajneri është një përzgjedhës, unë gjithçka duhet të bëjë përveç se përzgjedhësin. Motivi që vendosa për këtë aventurë është fakti që të mund të bëj Kombëtaren një klub të vogël. Sigurisht, do të më pëlqente të ndiqja gjurmët e Bearzotit apo të tjerëve, edhe për atë që kanë fituar, por do të doja të isha një trajner për këtë Kombëtare”.
als_Latn als_Latn als_Latn